उल्लेखनीय है कि सेवानिवृत्ति से पहले अपने आखिरी इंटरव्यू में अंसारी ने कहा था कि देश के मुसलमान बेचैनी का अनुभव कर रहे हैं। हामिद अंसारी ने अपनी नई किताब 'डेयर आई क्वेश्चन' में बताया है कि उनके इस बयान से सोशल मीडिया पर 'वफादारों' ने मायने निकालने शुरू कर दिए थे। दूसरी ओर, कई अखबारों के संपादकीय और ऐसे कई गंभीर अच्छे लेखनों में कहा गया कि पीएम का बयान ऐसे मौकों पर स्वीकार्य परंपरा के विपरीत था। उन्होंने उर्दू में एक लाइन बोली थी-'भरी बज्म में राज की बात कह दी।' इसका मतलब है अब तक छिपी बात को सार्वजनिक कर दिया गया है।